als_Latn dik_Latn sag_Latn
Kryeministri Edi Rama, ishte sot në komunën Cepo, në Gjirokastër për të hapur fushatën elektorale për zgjedhjet e qershorit.
Gjatë fjalës së tij, me këtë rast, Rama tha ndër të tjera se një problem i madh të cilit duhet t’i japim fund është ‘bosnjëzimi i shtetit’ sepse ‘Bosnja është një shtet me komunitete të ndryshme dhe me Republika më vete’.
Kryeministri e quajti administratën shtetërore të copëtuar nga flamujt e partive, si Bosnja.
Rama paralajmëroi largimin nga puna të njerëzve të LSI-së, megjithse nuk e përmendi me emër LSI-në, duke ditur se LSI-ja e ka një bastion të fortë Gjirokastrën.
Rama la të kuptohej se zyrat e ndara nëpër parti i pengojnë ‘bërjen e shtetit’.
Pjesë nga fjala e Ramës:
Kjo simbolika e timonit është e thjeshtë dhe besoj e kuptueshme për të gjithë. Nëse je në timon, ke të gjithë përgjegjësinë dhe nëse je i detyruar të mbash një tjetër në prehër që të mbajnë dorën në timon, përgjegjësia e madhe mbetet patjetër, por vështirësia për të ecur drejt, shpejt, pa kthesa, pa ndalesa, pa goditje, pa pengesa është shumë e kufizuar.
Unë dua që t’i japim fund edhe një aspekti, që mbetet një problem i madh për ju, mbetet një problem i madh për Shqipërinë. Është bosnjëzimi i shtetit. Bosnja është një shtet federal me komunitete të ndryshme, me republika më vete.
Edhe administrata jonë shtetërore është e copëtuar sikur janë disa republika brenda shtetit dhe mbi çatinë e këtyre republikave janë flamujt e partive. Atë zyrë e ka kjo partia, zyrën partia tjetër, agjensinë partia tjetër, inspektoriatin partia tjeter. Kështu ne e kemi të vështirë të bëjmë shtet, kemi bërë shumë për të bërë shtet por kështu e kemi të vështirë. Kemi dhënë prova që vetëm ne dimë të bëjmë shtet”.
als_Latn als_Latn als_Latn als_Latn als_Latn als_Latn als_Latn als_Latn als_Latn